CELEX: 32021D0609(01)
Language: mt
Date: 2021-06-07 00:00:00
Title: Deċiżjoni tal-Kummissjoni tas-7 ta’ Ġunju 2021 li tħassar id-Deċiżjoni 2009/17/KE 2021/C 219 I/01

9.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 219/1
               
            
         DEĊIŻJONI TAL-KUMMISSJONI
         tas-7 ta’ Ġunju 2021
         li tħassar id-Deċiżjoni 2009/17/KE
         (2021/C 219 I/01)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Billi:
         
                     (1)
                  
                  
                     Id-Deċiżjoni tal-Kummissjoni 2009/17/KE (1) stabbiliet Kumitat ta’ Esperti dwar l-Istazzjonar tal-Ħaddiema (“il-Kumitat”) sabiex jappoġġa u jassisti lill-Istati Membri fl-issodisfar tal-obbligi tagħhom skont id-Direttiva 96/71/KE tal-Parlament Ewropew u tal-Kunsill (2).
                  
               
                     (2)
                  
                  
                     Fl-2019, l-Awtorità Ewropea tax-Xogħol (“l-Awtorità”) ġiet stabbilita bir-Regolament (UE) 2019/1149 tal-Parlament Ewropew u tal-Kunsill (3) bl-għan li tassisti lill-Istati Membri u lill-Kummissjoni fl-applikazzjoni u l-infurzar effettiv tagħhom tal-liġi tal-Unjoni relatata mal-mobbiltà tal-ħaddiema madwar l-Unjoni u s-sistemi tas-sigurtà soċjali fl-Unjoni, inkluż l-istazzjonar tal-ħaddiema.
                  
               
                     (3)
                  
                  
                     Skont l-Artikolu 4 tar-Regolament (UE) 2019/1149, l-Awtorità jeħtieġ li tassisti lill-Istati Membri u lill-Kummissjoni fit-tisħiħ tal-aċċess għall-informazzjoni, tappoġġa l-konformità u l-kooperazzjoni bejn l-Istati Membri fl-applikazzjoni u l-infurzar konsistenti, effiċjenti u effettivi tal-liġi tal-Unjoni relatata mal-mobbiltà tal-ħaddiema madwar l-Unjoni, u l-koordinazzjoni tas-sistemi tas-sigurtà soċjali fl-Unjoni, u tkun medjatur u tiffaċilita s-soluzzjonijiet fil-każ ta’ tilwim.
                  
               
                     (4)
                  
                  
                     Il-kompiti tal-Awtorità skont l-Artikolu 4 tar-Regolament (UE) 2019/1149 ikopru parti mill-kompiti mwettqa preċedentement mill-Kumitat, inkluż l-iskambju ta’ informazzjoni dwar il-kooperazzjoni amministrattiva u l-assistenza fil-mistoqsijiet dwar l-implimentazzjoni skont l-Artikolu 2 tad-Deċiżjoni tal-Kummissjoni 2009/17/KE.
                  
               
                     (5)
                  
                  
                     Għaldaqstant, id-Deċiżjoni 2009/17/KE jenħtieġ li titħassar,
                  
               IDDEĊIDIET KIF ĠEJ:
         
            Artikolu 1
            Id-Deċiżjoni 2009/17/KE titħassar.
         
         
            Artikolu 2
            Din id-Deċiżjoni għandha tapplika mis-26 ta’ Mejju 2021.
         
         
            Magħmul fi Brussell, is-7 ta’ Ġunju 2021.
            
               
                  Għall-Kummissjoni
               
               Nicolas SCHMIT
               
                  Membru tal-Kummissjoni
               
            
         
         
            (1)  2009/17/KE: Id-Deċiżjoni tal-Kummissjoni tad-19 ta’ Diċembru 2008 dwar it-twaqqif tal-Kumitat ta’ Esperti dwar l-Istazzjonar tal-Ħaddiema (ĠU L 8, 13.1.2009, p. 26).
         
            (2)  Id-Direttiva 96/71/KE tal-Parlament Ewropew u tal-Kunsill tas-16 ta’ Diċembru 1996 dwar l-istazzjonar ta’ ħaddiema fil-qafas ta’ prestazzjoni ta’ servizzi (ĠU L 18, 21.1.1997, p. 1).
         
            (3)  Ir-Regolament (UE) 2019/1149 tal-Parlament Ewropew u tal-Kunsill tal-20 ta’ Ġunju 2019 li jistabbilixxi Awtorità Ewropea tax-Xogħol, li jemenda r-Regolamenti (KE) Nru 883/2004, (UE) Nru 492/2011, u (UE) 2016/589 u li jħassar id-Deċiżjoni (UE) 2016/344 (ĠU L 186, 11.7.2019, p. 21).